Source: http://www.csmoradea.ro/mai-multi-jucatori-ai-csm-csu-oradea-au-plecat-in-china-cu-echipa-nationala/
Timestamp: 2017-08-18 23:47:50+00:00

Document:
www.csmoradea.ro | Mai mulți jucători ai CSM CSU Oradea au plecat în China cu echipa națională
Mai mulți jucători ai CSM CSU Oradea au plecat în China cu echipa națională
Echipa națională de baschet masculin a României s-a deplasat în China, acolo unde va susține nouă meciuri de pregătire pe parcursul următoarelor două săptămâni. Tricolorii au în componență mai mulți componenți ai echipei campioane a țării, CSM CSU Oradea.
În delegația de 14 jucători cu care antrenorul Marcel Țenter a plecat în Asia se regăsesc Andrei Mandache, Bogdan Țîbîrnă, Bobe Nicolescu, Cătălin Petrișor și Titus Nicoară. De asemenea, în lot se regăsește și orădeanul Rolland Torok.
Compatrioții noștri vor susține câte trei meciuri de verificare în compania echipelor naționale ale Chinei, Georgiei și Poloniei. Delegația României se va întoarce în țară pe 16 iulie, urmând ca pe 20 să fie programată plecarea în Brazilia, pentru alte două jocuri de pregătire.
Jucătorii CSM CSU Oradea aflați în programul echipei naționale vor face joncțiunea cu ceilalți componenți ai lotului CSM CSU Oradea după data de 20 august anul curent.
tags: baschet csm csu oradea echipa nationala oradea romania
Rezultate finale pentru Academia CSM Oradea la CN de mini baschet 2016

References: CSM 
 CSM 
 CSM 
 CSM 
 CSM 
 csm 
 CSM